Carl Hanser Verlag

Carl Hanser Verlag estas germana eldonejo kun sidejo en Munkeno. Fondita en 1928 de Carl Hanser, ĝi estas unu el la malmultaj mezgrandaj eldonejoj en la germanlingvio ankoraŭ posedataj de la fondinta familio. En 1946, Carl Hanser estis unu el la unuaj eldonistoj en Munkeno, kiuj rekomencis eldonadon sub usona licenco. Li plifortigis la literaturan katalogon per prinotitaj klasikaĵoj de germana literaturo (inkluzive de Gotthold Ephraim Lessing, Friedrich Schiller, Jean Paul kaj Theodor Fontane) kaj nuntempa literaturo (inkluzive de Erich Fried, Elias Canetti, Umberto Eco, Stephan Hermlin, Botho Strauss, Philip Roth, Susan Sontag kaj Elke Heidenreich). Krome, la eldonejo produktas fakajn verkojn, lernolibrojn, porinfanan literaturon (ekde 1993), kaj ĉirkaŭ dudek fakajn revuojn. La fondinto Carl Hanser retiriĝis de aktiva administrado en 1976. Ekde 1996, la firmaon kunadministras unu el liaj nepoj, Wolfgang Carl Hanser Beisler, kune kun Michael Krueger kaj Stephan D. Joss. Referencoj Eksteraj ligiloj Oficiala retejo